《过隐者居》
宋代·陈必复

瘦筇独与鹤相随，行尽荒郊入翠微。
溪鸟喜晴将子浴，山蜂傍暖采花归。
空村岁月徵书晚，深径蒿莱客屦稀。
久欲依居图别业，自愁无计泣牛衣。

作者简介：陈必复，字无咎，号药房，长乐（今属福建）人。宁宗嘉定间居封禺山中，结屋为药房吟所。理宗淳祐十年（一二五○）进士（《江湖后集》卷二三）。十一年为林尚仁《端隐吟稿》作序。著作已佚，仅《南宋六十家小集》中存《山居存稿》一卷。事见《南宋六十家小集·端隐吟稿》序。　陈必复诗，据汲古阁影宋抄《南宋六十家小集》及影印文渊阁《四库全书·江湖后集》等书所录，编为一卷。